16 - 16. gode gerninger
1. gode gerninger er kun de gerninger, som gud har påbudt i sit hellige ord. 1 gerninger, som ikke har skriftens berettigelse og er opfundet af mennesker på grund af blind nidkærhed eller på grund af et hvilken som helst foregivende af gode hensigter, er ikke gode gerninger. 2

2. gode gerninger, som er udført i lydighed mod guds bud, er frugter af og tegn på en sand og levende tro. 3 herved udtrykker og viser de troende deres taknemlighed, 4 de styrker deres frelsesvished, 5 opbygger deres søskende i troen, pryder bekendelsen af evangeliet, 6 stopper munden på modstanderne og ærer gud. 7 de troende er guds værk, skabt i kristus jesus til gode gerninger 8 og til at bære frugt i hellighed, som fører til evigt liv. 9

3. deres evne til at udføre disse gode gerninger kommer på ingen måde fra dem selv, men den kommer udelukkende fra kristi ånd. 10 for at gøre dem i stand til at udføre gode gerninger er det nødvendigt, at de får, sammen med de nådegaver de allerede fik ved omvendelsen, en yderligere virkelig påvirkning af den samme hellige ånd til at virke i dem at ville og at gøre hans gode vilje. 11 men dette må ikke få de troende til at blive efterladende, som om de ikke selv personligt er forpligtet til at udføre nogen pligt, undtagen hvis de bliver givet en særlig impuls eller motivation af ånden. tværtimod bør de være ihærdige til at opildne guds nåde, der er i dem. 12

4. de, der når længst muligt i dette liv i lydighed mod gud, er stadig så langt fra at kunne gøre mere end gud kræver, at de kommer til kort i meget, som de er forpligtiget til i forhold til gud. 13

5. selv ved vore bedste gerninger kan vi ikke fortjene syndernes forladelse eller evigt liv fra guds hånd på grund af det store misforhold mellem vore bedste gerninger og den kommende herlighed og på grund af den uendelige afstand mellem os og gud. med vore gerninger kan vi ikke være til gavn for gud eller tilfredsstille ham med hensyn til det, vi skylder på grund af vore synder. 14 når vi har gjort vort allerbedste, har vi kun gjort vor pligt og er stadig unyttige tjenere. og i de tilfælde og i den udstrækning vore gerninger er gode, skyldes de helligåndens gerning. 15 selv da er de gode gerninger så besmittede af os og så blandet med svaghed og ufuldkommenhed, at de ikke kan bestå for guds strenge dom. 16

6. dog, ligesom de troende personligt er modtaget i kristus, er også deres gode gerninger modtaget i kristus. 17 det er ikke sådan, at de troende (i dette liv) er fuldstændigt udadlelige og fejlfrie i guds øjne, men han ser dem i sin søn, og det behager ham at modtage og belønne det, der er ægte, selv om det er ledsaget af mange svagheder og ufuldkommenheder. 18

7. gerninger udført af ikke-genfødte mennesker, selv om de egentlig kan være ting, som gud byder, og selv om de kan være gode og gavnlige både for dem selv og for andre, 19 er syndige og kan ikke behage gud, ej heller kan de gøre et menneske i stand til at modtage guds nåde, 20 fordi de ikke udgår af et hjerte renset ved troen 21 og ikke er udført på ret måde efter skriften, 22 og fordi det ikke er deres grundlæggende hensigt at bringe ære til gud, 23 alligevel er det en endnu større synd for ikke-genfødte mennesker at undlade sådanne gerninger, og det vil i endnu større grad medføre guds mishag. 24



 


 mik 6,8; hebr 13,21.
 matt 15,9; es 29,13.
 jak 2,18-22.
 sl 116,12-13.
 1 joh 2,3-5; 2 pet 1,5-11.
 matt 5,16.
 1 tim 6,1; 1 pet 2,15; fil 1,11.
 ef 2,10.
 rom 6,22.
 joh 15,4-5.
 2 kor 3,5; fil 2,13.
 fil 2,12; hebr 6,11-12; es 64,7.
 job 9,2-3; gal 5,17; luk 17,10.
 rom 3,20; ef 2,8-9; rom 4,6.
 gal 5,22-23.
 es 64,5; sl 143,2.
 ef 1,6; 1 pet 2,5.
 matt 25,21-23; hebr 6,10.
 2 kong 10,30; 1 kong 21,27-29.
 am 5,21-22; rom 9,16; tit 3,5.
 1 mos 4,5; hebr 11,4-6.
 1 kor 13,1.
 matt 6,2-5.
 job 21,14-15; matt 25,41-43.